ΓΡΑΠΤΗ ΕΡΩΤΗΣΗ E-0880/02

υποβολή: Anna Karamanou (PSE) προς την Επιτροπή

(2 Απριλίου 2002)

Θέμα: Κακομεταχείριση ανήλικων στις αλβανικές φυλακές

Σύμφωνα με την Διεθνή Αμνηστία η κακομεταχείριση παιδιώνπό κράτηση στην Αλβανία είναι μια διαδεδομένη και πολύ συνηθισμένη πρακτική. Η περίπτωση του 11χρονου Εργκέστ Σέλε ο οποίος, κατά τη διάρκεια της κράτησής του βασανίστηκε για να ομολογήσει την κλοπή μιας τσάντας, είναι ένα μόνο από τα πολλά παιδιά που έχουν πέσει θύματα βασανιστηρίων και κακομεταχείρισης κατά την κράτησή τους από την αλβανική αστυνομία. Η μη κυβερνητική οργάνωση Το Κέντρο για τα Δικαιώματα του Παιδιού της Αλβανίας, στην έκθεσή της αναφέρει ότι η αστυνομία είχε κάνει εκτεταμένη χρήση βασανιστηρίων για να εξαναγκάσει ανήλικους να ομολογήσουν τη διάπραξη εγκλημάτων. Επιπλέον, τα παιδιά φοβούνται ναποβάλουν μηνύσεις για να μην εκτεθούν σε κίνδυνο νέας κακομεταχείρισης. Υπενθυμίζω ότι η Αλβανία έχει επικυρώσει όλες τις διεθνείς συμβάσεις για την απαγόρευση των βασανιστηρίων και στις οποίες περιλαμβάνεται η Σύμβαση για τα Δικαιώματα του Παιδιού.

Ερωτάται η Επιτροπή εάν προτίθεται να ασκήσει πίεση προς την αλβανική κυβέρνηση ώστε να λάβει επειγόντως μέτρα για την διασφάλιση και την προστασία των δικαιωμάτων των παιδιώνπό κράτηση και να προχωρήσει στη δίωξη τωνπαιτίων και επιπλέον, εάν σκοπεύει να ζητήσει από τον Υπουργό Δικαιοσύνης της Αλβανίας την προώθηση της θέσπισης νομοθεσίας για την δημιουργία συστήματος απονομής δικαιοσύνης σε ανήλικους·

Απάντηση του κ. Patten εξ ονόματος της Επιτροπής

(25 Απριλίου 2002)

Η Επιτροπή λαμβάνει πολύ σοβαράπόψη τις κατηγορίες σε σχέση με την κακομεταχείριση και τα βασανιστήρια. Η αποφασιστικότητα της Ένωσης όσον αφορά την αντιμετώπιση του ζητήματοςπογραμμίζεται στις Κατευθυντήριες γραμμές σχετικά με την πολιτική της ΕΕ έναντι τρίτων χωρών όσον αφορά τα βασανιστήρια και άλλους τρόπους σκληρής, απάνθρωπης ή εξευτελιστικής μεταχείρισης και τιμωρίας, οι οποίες εγκρίθηκαν από το Συμβούλιο Γενικών Υποθέσεων τον Απρίλιο του 2001(1). Οι κατευθυντήριες αυτές γραμμές αναφέρονται, μεταξύ άλλων, στην ανάγκη ειδικής προστασίας των παιδιών στο πλαίσιο αυτό.

Η Επιτροπή έχει κατέπανάληψη επισημάνει ότι είναι αναγκαία η βελτίωση των φυλακών και των συστημάτων κράτησης στην Αλβανία, ιδίως όσον αφορά τους προφυλακισμένους, καθώς και ότι τα αλβανικά όργανα επιβολής του νόμου πρέπει να ενημερωθούν καλύτερα για τιςποχρεώσεις τους στον τομέα των ανθρωπίνων δικαιωμάτων, τις οποίες πρέπει να εφαρμόζουν. Επίσης, έχειπογραμμίσει τις αδυναμίες του αλβανικού δικαστικού συστήματος καθώς και την ανάγκη να προσεγγίζουν οι Αλβανοί δικαστές με τον κατάλληλο τρόπο τιςποθέσεις ανθρωπίνων δικαιωμάτων. Όλες αυτές οι θεσμικές αδυναμίες έχουν αρνητικές επιπτώσεις και στο θέμα των ανηλίκων κρατουμένων.

Η Επιτροπή τονίζει με κάθε ευκαιρία πόσο σημαντική είναι η κατάλληλη αντιμετώπιση των παραπάνω ζητημάτων εκ μέρους της Αλβανίας. Και θα εξακολουθήσει να τονίζει ότι είναι αναγκαίο να δίδεται ιδιαίτερη προσοχή στη μεταχείριση των ανηλίκων που προσάγονται στη δικαιοσύνη, καθώς και ότι πρέπει η μεταχείριση αυτή να ανταποκρίνεται στα διεθνή πρότυπα καθόλη τη διάρκεια της διαδικασίας (σύλληψη, δίκη, κράτηση).

Η Επιτροπή παρέχει ειδική χρηματοδοτική στήριξη για την αντιμετώπιση των θεμάτων που συνδέονται με τις συνθήκες κράτησης και το σεβασμό των δικαιωμάτων των κρατουμένων, όπως στο πλαίσιο προγραμμάτων ευαισθητοποίησης και κατάρτισης για την αστυνομία, τη δικαστική εξουσία και άλλες ομάδες-στόχους, πράγμα το οποίο θα βοηθήσει σταδιακά στη βελτίωση των προτύπων που εφαρμόζονται στους τόπους κράτησης, συμπεριλαμβανομένων των ανηλίκων.

(1) http://ue.eu.int/newsroom/newmain.asp?lang=1.